**PAVEDIMO SUTARTIS**

|  |  |
| --- | --- |
| Vilnius, | 2021 m. d. Nr. \_\_\_\_\_\_\_\_\_\_\_\_\_\_\_\_\_\_\_ |

**Viešoji įstaiga „Atnaujinkime miestą“**, kodas 300662245, adresas Panerių g. 20, Vilnius, atstovaujama pagal įstatus veikiančios direktorės Eglės Randytės (toliau – **Įgaliotinis**) iš vienos pusės, ir

  **Valdytojo pavadinimas** kodas , adresas , Vilnius, atstovaujama , veikiančio (-ios) pagal įstatus (toliau – **Įgaliotojas**), iš kitos pusės, toliau Įgaliotinis ir Įgaliotojas kartu vadinamos „**Šalimis**“, o atskirai – „**Šalimi**“,

atsižvelgdamos į tai, kad:

1. Vilniaus miesto savivaldybė įgyvendina:
	1. Vilniaus miesto savivaldybės energinio efektyvumo didinimo daugiabučiuose namuose programą, patvirtintą Vilniaus miesto savivaldybės tarybos 2013 m. gegužės 15 d. sprendimu Nr. 1-1242 (2015 m. kovo 4 d. Vilniaus miesto savivaldybės tarybos sprendimo Nr. 1-2243 redakcija), o Įgaliotinis yra paskirtas šios programos įgyvendinimo administratorius;
	2. Vilniaus miesto atrinktų kvartalų energinio efektyvumo didinimo iki 2023 metų programą, patvirtintą Vilniaus miesto savivaldybės tarybos 2019 m. vasario 6 d. sprendimu Nr. 1-1949, o Įgaliotinis yra paskirtas šios programos administratorius;
2. daugiabučio namo, esančio  **, Vilniuje** **UN Nr.** (toliau – **Namas**), butų ir kitų patalpų savininkai (toliau – **Savininkai**) pageidauja atnaujinti (modernizuoti) Namą pagal Vilniaus miesto savivaldybės energinio efektyvumo didinimo daugiabučiuose namuose programą arba Vilniaus miesto atrinktų kvartalų energinio efektyvumo didinimo iki 2023 metų programą;

Šalys sudarė šią Pavedimo sutartį, kuria susitarė, kad:

1. Įgaliotinis, vadovaudamasis galiojančių Lietuvos Respublikos teisės aktų nustatyta tvarka, įsipareigoja organizuoti Namo atnaujinimo (modernizavimo) investicijų plano (toliau – **Investicijų planas**) ir Namo energinio naudingumo sertifikato (toliau – **Sertifikatas**) parengimą pagal Daugiabučio namo atnaujinimo (modernizavimo) investicijų plano rengimo tvarkos aprašą, patvirtintą Lietuvos Respublikos aplinkos ministro 2009-11-10 įsakymu Nr. D1-677 „Dėl Daugiabučio namo atnaujinimo (modernizavimo) investicijų plano rengimo tvarkos aprašo patvirtinimo“ (aktualią redakciją) (toliau – Aprašas).
2. Išlaidas už Sertifikato ir Investicijų plano parengimą apmokės Įgaliotojas. Sertifikato ir Investicijų plano parengimo išlaidas pagal Įgaliotinio pateiktą mokėjimo dokumentą Įgaliotojas apmokės per 10 (dešimt) kalendorinių dienų nuo mokėjimo dokumento pateikimo.
3. Įgaliotojas per įmanomai trumpiausią terminą, bet ne vėliau kaip per 5 darbo dienas, po šios Pavedimo sutarties pasirašymo pateiks Įgaliotiniui Sertifikato ir Investicijų plano parengimui būtiną informaciją bei dokumentus (įskaitant, bet neapsiribojant Namo kadastrinių matavimų bylą; NTR duomenis eilutėmis - butų (patalpų) sąrašą pastate; 2 (dviejų) paskutinių metų kasmetinius Namo apžiūros aktus ir kitą reikalingą informaciją).
4. Įgaliotojas visomis įmanomomis priemonėmis užtikrins Įgaliotinio atstovų bei atestuotų specialistų patekimą į Namo bendrojo naudojimo patalpas.
5. Įgaliotojas tarpininkaus su Namo Savininkais ir Įgaliotinio atrinktais Sertifikato ir Investicijų plano rengėjais, užtikrinant, kad Sertifikato ir Investicijų plano rengimas atitiktų Aprašo reikalavimus.
6. Parengus Investicijų planą, Įgaliotojas, bendradarbiaudamas su Įgaliotiniu, Lietuvos Respublikos valstybės paramos daugiabučiams namams atnaujinti (modernizuoti) įstatymo 5 str. 1 d. numatyta tvarka suorganizuos Namo Savininkų susirinkimą ar balsavimą raštu dėl Investicijų plano tvirtinimo.
7. Parengtą ir teisės aktuose numatyta tvarka pavirtintą Investicijų planą ir Sertifikatą Įgaliotinis perduos derinti viešajai įstaigai Būsto energijos taupymo agentūrai (toliau – Agentūra) arba perduos Įgaliotiniui arba kitam Namo Savininkų pasirinktam Namo atnaujinimo (modernizavimo) projekto administratoriui.
8. Parengtas, bet teisės aktuose numatyta tvarka nepatvirtintas Investicijų planas ir Sertifikatas perduodami Įgaliotiniui.
9. Ši Pavedimo sutartis įsigalioja nuo jos pasirašymo momento ir galioja iki pavedimo įvykdymo arba Pavedimo sutarties pasibaigimo teisės aktuose numatytais atvejais.

|  |  |
| --- | --- |
| **Įgaliotinis:** Viešoji įstaiga „Atnaujinkime miestą“kodas 300662245Panerių g. 20, 03209 Vilnius tel. 8 52 503 408el. paštas info@amiestas.lt \_\_\_\_\_\_\_\_\_\_\_\_\_\_\_\_\_\_\_\_\_\_\_DirektorėEglė Randytė A. V. | **Įgaliotojas:** kodas Adresastel. el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Direktorius A. V. |